E E L N Õ U

**MULGI VALLAVOLIKOG**

O T S U S

#  28. oktoober 2020 nr

## Polli pargi kinnistu tasuta avaliku kasutamise lepingu lõpetamine

Karksi Vallavolikogu 16. veebruari 2016. a otsusega nr 159 „ Polli pargi kinnistu kasutusse andmine“ otsustati anda otsustuskorras OÜle Polli Mõis tasuta avalikuks kasutamiseks Polli külas Polli pargi kinnistu (katastritunnus 60001:001:0107), et tagada pargi säilimine, hooldamine ning heaperemehelik ja eesmärgipärane kasutamine.

Karksi Vallavalitsus ja OÜ Polli Mõis sõlmisid 8. aprillil 2016. a lepingu, millega anti tasuta avalikuks kasutamiseks Polli pargi kinnistu suurusega 5,9 ha. OÜ Polli Mõis kohustuseks oli koostada pargi hoolduskava hiljemalt 1. jaanuariks 2018. a ja vastavalt kavale teostada pargialal hooldustöid ning tagada kõikidele huvilistele juurdepääs pargi külastamiseks.

Polli pargi hoolduskava on koostanud AB Artes Terrae OÜ 2017. aastal töö nr 1691KP3 Keskkonnainvesteeringute Keskuse ja OÜ Polli Mõis kaasrahastamisel maksumusega 9960 eurot, millest OÜ Põlli Mõis tasus 4980 eurot.

21. septembril 2020. a esitas OÜ Polli Mõis juhatuse liige Kaido-Allan Lainurm Mulgi Vallavalitsusele taotluse lõpetada poolte kokkuleppel ennetähtaegselt 8. aprillil 2016. a sõlmitud tasuta avaliku kasutuse leping nr 4-3/5 ning hüvitada osaühingule Polli pargi hoolduskava koostamise kulud summas 4980 eurot.

# Aluseks võttes kohaliku omavalitsuse korralduse seaduse § 6 lõike 1, Mulgi Vallavolikogu 20. juuni 2018. a määruse nr 44 „Mulgi vallavara valitsemise kord“ § 14 lõike 2, Karksi Vallavolikogu 16. veebruari 2016. a otsuse nr 159 „Polli pargi kinnistu kasutusse andmine“ ja 8. aprillil 2016. a sõlmitud tasuta avaliku kasutuse lepingu nr 4-3/5 punkti 8.2. ning OÜ Polli Mõis 21. septembri 2020. a avalduse

# **Mulgi Vallavolikogu o t s u s t a b:**

1. Lõpetada poolte kokkuleppel 1. novembrist 2020. a Polli pargi kinnistu (katastritunnus 60001:001:0107) tasuta avaliku kasutuse leping nr 4-3/5.
2. Hüvitada OÜle Polli Mõis Polli pargi hoolduskava koostamise kulud summas 4980 (neli tuhat ühekssada kaheksakümmend) eurot 2021. aasta eelarvest hiljemalt 1. aprillil 2021. a tingimusel, et Osaühing Polli Mõis nõustub Valitsejamaja maaüksuse (katastritunnus 60001:001:0063) koormamisega reaalservituudiga (teeservituudiga) asendiplaanil näidatud maa-ala (käesoleva otsuse lisa) ning sõlmib notariaalse lepingu.
3. Otsus jõustub teatavakstegemisest.
4. Otsuse peale võib esitada kaebuse Tartu Halduskohtule halduskohtumenetluse seadustiku sätestatud korras 30 päeva jooksul arvates korralduse teatavakstegemisest.

# Arvo Maling

Volikogu esimees

Elektrooniliselt:

1. OÜ Polli Mõis
2. Keskkonna- ja maaspetsialist tiia.kukk@mulgivald.ee